După metroul până la Voluntari, Gabriela Firea promite un nou aeroport în București "într-un timp foarte scurt, chiar record"
Candidata PSD la Primăria Capitalei Gabriela Firea a readus în discuție construirea unui aeroport în sudul Bucureștiului, proiect vechi de 20 de ani, vineri 17 mai. Fosta primăriță și ministră aexplicat că are deja susținerea premierului, Marcel Ciolacu, și a adus din nou în discuție extinderea metroului bucureștean până la Voluntari, Bragadiru și Afumați.